La línia de Wallace: Màgia (274è joc literari)\nLocalitza el vestit que t'agradaria posar-te per assistir al ball, selecciona l'animal més escaient per a ser transformat en el complement que necessites (des d'un elegant cotxer fins un esplèndid corcer), i tot seguit envia un whatsapp a la teua Fada Madrina, que es materialitzarà allà on et trobes i et convertirà, en un tres i no res, en l'autèntica sensació de la festa. Cinderella3G, una aplicació mòbil imprescindible per a les ventafocs actuals. Per a Android o iPhone.\n(per a un nou joc literari de Jesús M. Tibau)\nNo és només temps per escriure, allò que em falta darrerament; és, sobretot, temps per pensar. O per no pensar, segons es mire. La consigna, en tot cas, és clara: passe el que passe, siga com siga, no deixar-se guanyar per la tristesa. Bon cap de setmana!\nPublicat per AlfredRussel a 18:16\nHelena Bonals 12 d’abril de 2013 a les 18:25\nM'agrada molt la teva entrada doble. La imatge també és doble.\nAlfredRussel 16 d’abril de 2013 a les 18:36\nMoltes gràcies, Helena! Les imatges quasi sempre amaguen altres imatges; la cosa estaria en aprendre a veure, sobretot, la seua part positiva.\ncantireta 12 d’abril de 2013 a les 20:38\nM'agrada molt. I em passa el que a tu... que llegir tant tampoc em prova ;)\nAlfredRussel 16 d’abril de 2013 a les 18:37\nTot té la seua mesura justa, cantireta. Bé, o quasi tot ;) Moltes gràcies i un bes!\nCarme 12 d’abril de 2013 a les 22:57\nQuan t'hi poses (a escriure) sempre l'encertes de ple... m'encanta el teu conte. És genial. I escolto Bruce, perquè ajudi a no deixar-se vèncer per la tristesa...\nPetonassos de cap de setmana. Gràcies pels teus dobles...\nAlfredRussel 16 d’abril de 2013 a les 18:40\nMoltíssimes gràcies, Carme :) Escriure també a ajuda a allunyar la tristesa, encara que siga només un poc (de fet, ara mateix hi pensava, en això; potser que ho escriuré ;) I si és amb el Boss de fons, encara millor.\nUn bes i moltes gràcies!\nJesús M. Tibau 13 d’abril de 2013 a les 12:44\nAlfredRussel 16 d’abril de 2013 a les 18:41\nGràcies a tu, Jesús, de nou i com sempre. Salut i una abraçada!\nElfreelang 13 d’abril de 2013 a les 14:21\nNo no ens deixarem vèncer per la tristesa! i gràcies una màgia genial! bon cap de setmna1\nAlfredRussel 16 d’abril de 2013 a les 18:43\nI si de tant en tant perdem alguna batalla, ens refarem; la tristesa ha de saber que, al final, la guerra serà nostra. Salut, una abraçada i moltes gràcies, Elfree!\nVicent Terol 13 d’abril de 2013 a les 18:33\nHas tingut temps per pensar un divertit microrelat. Enhorabona!\nAlfredRussel 16 d’abril de 2013 a les 18:44\nGràcies, Vicent! Per als microrelats, micropensaments ;) Salut!\nEl porquet 15 d’abril de 2013 a les 17:51\nAra les fades també van amb smartphones? Què se n'ha fet de les seves varetes màgiques? Potser per això sembla que aquest món va escàs de màgia!\nAlfredRussel 16 d’abril de 2013 a les 18:55\nCrec que ha estat cosa del gremi de fades i bruixots, que diuen que així poden prestar millor servei a l'usuari. En tot cas, conserven la vareta per a emergències; però jo en conec algunes que fan veure que no tenen cobertura per poder fer uns encanteris com els de tota la vida...\nTens raó, porquet: la tecnologia està bé, sempre que no ens faça perdre la màgia. Salut i moltes gràcies!\nsa lluna 16 d’abril de 2013 a les 16:50\nAixò volia dir jo jo també...què en faran de la màgia??\nMalgrat tot, sempre ens queda la música per somriure, gràcies!!\nAlfredRussel 16 d’abril de 2013 a les 18:59\nDoncs això, lluna: segur que entre tots trobarem la manera de que la màgia no desaparega entre tanta app i tant aparell --suposadament-- intel·ligent. I la música segueix sent una bona forma d'invocar-la :)\nGràcies a tu i una abraçada!


Badalona viu dissabte una jornada esportiva i lúdica amb la pràctica del rugbi i el motociclisme - Badaweb Notícies\nBadalona viu dissabte una jornada esportiva i lúdica amb la pràctica del rugbi i el motociclisme\nPublicada: 29.06.2001Secció: Esports\nAquest dissabte Badalona serà l’escenari de la primera volta de la Copa Catalana de Supercross. El 7 de juliol i el 18 d’agost aquesta primera edició es farà a Cunit i Vandellós. També demà al passeig marítim hi haurà el segon torneig de rugbi platja\nLa Federació Catalana de Motociclisme amb l’empresa ISG Sport han organitzat la primera edició de la copa catalana de supercross 2001. La primera prova que comencerà demà a les 6 de la tarda se celebrarà a la zona esportiva Pere gol. Està previst que al llarg de la competició hi assisteixin els millors pilots de motocros i supercros. La prova consta de dues categories: l’open, per a pilots sèniors i motos de cilindrada de 125 a 250 centrímetes cúbics i una altra per a pilots joves amb motos de 85 cilindres\nAl matí, el rugbi club badalona ha organitzat un torneig de Rugby al passeig marítim, entre la donzella i les barques de pescadors. El torneig es divideix en les categories escolars i sènior, masculines i femenines. Els més petits iniciaran el joc a les 11 del matí i els sèniors ho faran des de les 4 de la tarda i fins a les nou de la nit. El torneig acabarà amb un sopar fi de festa.


L'Hospital de Figueres suspèn les visites externes a tots els pacients - Empordà\nL'Hospital de Figueres suspèn les visites a tots els pacients ingressats\nA partir d'aquest divendres, no es permetrà l'entrada de familiars a menys que es tracti d'una situació de final de vida o per recomanació mèdica\nEMPORDA.INFO 05.11.2020 | 16:09\nEntrada principal de l'Hospital de Figueres. EMPORDA.INFO\nEntrada principal de l'Hospital de Figueres.\nA partir d'aquest divendres 6 de novembre, l'Hospital de Figueres suspendrà les visites de familiars als pacients ingressats, tinguin o no la Covid-19. La mesura és temporal i tan bon punt la xifra d'ingressats per coronavirus al centre i el nivell de transmissió comunitària redueixin, es recuperaran. L'objectiu és evitar la circulació de persones per l'interior de les plantes d'hospitalització.\nDe totes maneres, com ja es va fer en la primera onada de la pandèmia, es faran excepcions i es permetran visites a la planta Maternoinfantil, en el cas en què l'equip mèdic ho indiqui i en situacions de final de vida.\nPersonal de l'hospital es posarà en contacte amb les famílies dels ingressats que no tenen coronavirus per explicar-los com rebran la informació mèdica diària, ara que no tindran la possibilitat de visitar-los i parlar directament amb l'equip assistencial.\nPel que fa a les persones ingressades de més edat que tenen dificultats per contactar amb la família a través del telèfon mòbil, els professionals de la planta els facilitaran un sistema de videotrucada mitjançant una tauletes.\nA dia d'avui, l'Hospital de Figueres té 63 pacients amb la Covid-19. En aquesta última setmana s'han registrat cinc reingressos de malalts que havien estat donats d'alta de la planta d'hospitalització i que, tot i disposar d'una PCR negativa, amb el pas dels dies s'havien infectat de coronavirus. Davant d'aquest context canviant, en què un pacient ingressa com a no covid i al cap d'uns dies la seva situació varia, i amb els riscos que suposa per als mateixos malalts, familiars i professionals, s'ha decidit suspendre temporalment les visites.\nMartí Masferrer: «És important que la gent faci un bon ús dels serveis sanitaris».\nL'Hospital de Figueres ingressa 12 pacients de Covid-19 en un sol dia.\nL'Hospital de Figueres iguala el màxim d'ingressats per Covid de la primera onada.


Aquilegia chrysantha - Plantes autòctones per a jardins sostenibles a VIVERS CAREX\nNom popular: Colombina daurada\nDistribució natural: Originària del sudoest dels Estats Units, des del sud d’Utah fins Texas i nordoest de Mèxic.\nRequeriments edàfics: Viu bé en sòls àcids, bàsics i neutres. Prefereix un sòl relativament humit i ben drenat, ric. Tolera la majoria de substrats però prefereix els no excessivament pesats.\nPorte: Planta herbàcia de fins 60-90 cm d’alçada en floració i 45-60 cm d’amplada.\nFulles: Perennes. Es poden marcir al llarg de l’estiu.\nCaracterístiques: Planta perenne herbàcia amb fulles de tres foliols. Floreix entre abril i maig. Les flors fragants creixen en una tija llarga per sobre de les fulles. Tenen 5 sèpals grocs i 5 pètals grocs igualment amb esperons llargs que es projecten cap enrere entre els sèpals. Del centre de la flor sobresurten nombrosos estams grocs.\nUsos freqüents: Especialment interessant per la seva floració. Molt apte per a bordures i jardins estil anglès. També molt útil en jardins a mitja ombra i rocalles no excessivament seques. Interessant també en àrees amb aspecte naturalitzat. Molt atractiva per a les papallones en els jardins. Molt interessant per zones sotmeses a la pressió dels hervíbors (conills, etc).\nJardinería: Si s’eliminen les tiges floríferes després de la floració es pot estimular una floració addicional. És aconsellable mantenir el sòl uniformement humit després de la floració per a perllongar l’aspecte atractiu del fullam. Quan aquest es marceix la planta pot ser tallada arran de terra.


“De la catarsi a l’èxtasi amb Adrià Puntí” ARA.CAT | Notícies Puntí\n“De la catarsi a l’èxtasi amb Adrià Puntí” ARA.CAT\nEl músic de Salt va ficar-se ahir a la butxaca El públic de l’Auditori de Girona. / DAVID BORRAT\nLes 1.200 persones que ahir a la nit omplien la Sala Monsalvatge de l’Auditori de Girona per assistir a la presentació del nou disc d’Adrià Puntí, La clau de girar el taller, poden certificar que dues hores llargues de concert es poden fer curtes. La veu a estones tendra i a estones rogallosa de l’artista saltenc, la passió i l’energia amb què defensa tant les cançons noves com les més emblemàtiques – Catximba, Sota una col i altres de la seva primera època en solitari o d’Umpah-pah revisitades- sedueixen des del primer moment.\nArrossegats per unes històries i tonades singulars, pels fragments cantats en anglès i la combinació de tocs humorístics i càrregues de profunditat, els espectadors van viure moments catàrquics, extàtics, inequívocament puntinians. Fidel al seu estil eclèctic i al rock en estat pur, als jocs amb doble sentit i a la sonoritat de les lletres, Puntí es va passejar entre el públic: cridava, fumava, saltava i multiplicava la força d’unes cançons plenes de talent i gosadia.\nÉs el cas, per exemple, de Fill de presons (“Me la passo per la pixa. Vaig amb moto a l’autopista a preu de cost”), Prohibit (“Pots donar-li el tomb al desastre… Per més que caiguis en un pou gris, val més no moure ni un sol dit”) o El boig del telèfon roig que camina sota un cel rogenc-groguenc-punyent (“Enmig de la ciutat hi ha un boig que enamora, porta un telèfon roig però té l’esperit ben sa”).\nPuntí, que a més de l’harmònica i la guitarra acústica i l’elèctrica toca el piano, va ratificar que domina l’in crescendo emocional. Acompanyat de Lluís Costa (guitarra elèctrica i cors), Pedrito Martínez (baix i contrabaix), Toni Molina (bateria, percussió i cors) i Adrià Bauzó (saxo tenor, baríton, flauta), va imitar la veu de Tom Waits, va vanmorrisonitzar cançons, va oferir versions 2.0 i va fer feliços els incondicionals que celebren que hagi tornat, tot i que ell assegura que mai no se’n va anar. “Visc en un rosari de fades i llops. Quan surto prop de casa, m’enamoro”, diu la lletra de L’amor i l’humor, dues coses que no van faltar en un concert que confirma que, enamorat o no, Puntí enamora.\n← Catalunya Exprés Magazine – Entrevista a Adrià Puntí i el seu nou disc ‘La clau de girar el taller’\nUn incombustible Adrià Puntí emociona Girona en l’estrena del disc ‘La clau de girar el taller’ →


Ràdio Sarrià 87.6 F.M.: L'Estat denuncia Sant Julià de Ramis per no tenir penjada la bandera espanyola\nL'Estat denuncia Sant Julià de Ramis per no tenir penjada la bandera espanyola\nLa Delegació del Govern espanyol a Catalunya ha presentat un recurs al jutjat contenciós administratiu contra l'Ajuntament de Sant Julià de Ramis perquè no té penjada la bandera espanyola al balcó del consistori. L'avís del recurs va arribar a l'Ajuntament la setmana passada, acompanyat d'unes fotos de la façana en les quals només es veu la bandera catalana i l'estelada\nSegons l'Alcalde, Narcís Casassa s' ha posat el cas a les mans dels serveis jurídics de la Diputació, a fi que els assessorin.\nCasassa retreu a la Delegació del Govern espanyol que dediqui temps i diners a promoure una denúncia contra el consistori que presideix perquè no hi ha la bandera espanyola, l'Estat colla molt els ajuntaments i les autonomies amb el tema del dèficit, però són els primers que no són austers i malgasten els diners dels contribuents.” Segons l'alcalde, “fa anys que no hi ha la bandera espanyola a la façana, i mai havia passat res”. Casassa assegura que, almenys des que es va fer càrrec de l'alcaldia, el 2003, al balcó només hi ha hagut la catalana, i que des de fa un any i mig també hi ha l'estelada, fruit d'un acord del ple. De fet, recorda que es va abstenir en aquella votació, perquè considerava que la catalana ja representava tots els veïns de Sant Julià de Ramis i que l'estela hi és per un acord majoritari del ple de l'Ajuntament.


Mollerussa confia aprovar el Pla de sanejament per eixugar el deute acumulat - Teleponent\nInici Economia Mollerussa confia aprovar el Pla de sanejament per eixugar el deute acumulat\nSolsona desmenteix les xifres del PSC i tot i reconèixer que la situació econòmica no és bona es mostra "tranquil"\nL’Ajuntament de Mollerussa espera poder aprovar aviat el pla de sanejament que li ha de permetre contractar crèdit per poder eixugar el deute acumulat de la liquidació de 2019. Aquest puja a més de 12 MEUR i fixa la ràtio d’endeutament del consistori en un 81,77%.\nL’alcalde de Mollerussa, Marc Solsona, ha reconegut que la situació econòmica no és “bona” i ho ha atribuït a les inversions que es van fer entre el 2018 i el 2019 però també a l’arribada de la pandèmia.\nEn aquest sentit, ha desmentit les afirmacions del portaveu del PSC, Joel Bastons, que ha dit que el deute puja a 15 MEUR i s’ha mostrat tranquil i confiat que aquest 2021, els comptes “es posaran a lloc” per l’arribada de projectes i activitats que faran “reconduir la situació”.\nMarc Solsona ha explicat que el deute bancari de l’Ajuntament de Mollerussa al tancament de 2019 era de 10.521.000 euros amb una ràtio d’endeutament del 81,77% i en aquest sentit, ha desmentit que sigui de 15 MEUR, tal com ha afirmat el portaveu socialista. Així mateix, ha assegurat que el deute a proveïdors del mateix any és de 1.579.000 euros, i no de 3 MEUR, com “insinuen alguns”. L’informe d’intervenció apunta que a 2019 l’Ajuntament té una necessitat de finançament d’1,6 MEUR, que precisament és el que correspon al deute de proveïdors.\nL’alcalde també ha volgut desmentir que els capítols 1 i 2 del pressupost tinguessin un increment d’1 MEUR aquell any. “És mentida”, ha remarcat, i ha dit que per contra, pel que fa al de persona, es va reduir en 217.000 euros tot i que les despeses corrents si que van pujar 504.000 euros.\nSegons l’alcalde de la capital del Pla d’Urgell, el consistori no està en una bona situació econòmica, ja que s’ha tancat en negatiu dos anys seguits i s’arrossega el deute amb la pandèmia. Fins que no s’aprovi el pla de sanejament, no es podrà accedir al crèdit d’1,5 MEUR per poder liquidar la situació del 2019, ha indicat Solsona, que també ha puntualitzat que tot i no fer cap “mirada triomfalista”, hi ha problemes de liquiditat però “cal donar les dades ajustades a la realitat”.\nSolsona ha atribuït aquest situació al fet que el 2019 va ser un any que es va amortitzar molt deute, més de 2 MEUR. Així mateix, hi va haver una inversió executada de més de 3 MEUR i l’any abans, aquesta va ser de 3,6 MEUR, per tant, són els anys on s’ha fet més despesa en inversió. En aquest sentit, ha recordat que el pressupost de 2021 ja preveia l’operació de crèdit i es va comptar amb el suport del grup del PSC que ara ha posat en entredit l’aprovació del compte general en el Ple extraordinari que tindrà lloc dijous.\nFinalment, Solsona s’ha mostrat convençut que el 2021 serà un any en que els comptes “es posaran a lloc”. Per això ha dit que estan “tranquils” perquè les properes setmanes hi haurà “planificació, molta activitat i projectes que faran reconduir la situació”.\nArticle anteriorEl risc de rebrot baixa 28 punts a Lleida i també els ingressats als hospitals\nArticle següentUn 15% de les reserves prèvies per als espectacles de les festes de Lleida no hi han anat


FOMENT, PIMEC, CCOO i UGT demanen al Govern que no tramiti el projecte de decret llei de cambres\nEls agents socials més representatius de Catalunya consideren que aquest projecte de decret llei vulnera l’ordre jurídic existent i trastoca l’estabilitat i la utilitat de la concertació social, en un moment en què és més necessària que mai per respondre a les necessitats del nostre teixit productiu i de la ciutadania en general.\nFoment del Treball PIMEC, CCOO i UGT manifesten la seva preocupació per la tramitació per la via d’urgència d’un projecte de decret llei que pretén regular la participació institucional i el finançament de les cambres oficials de Comerç, Indústria, Serveis i Navegació de Catalunya i del seu Consell General.\nLes quatre institucions assenyalen que aquest projecte de decret llei amenaça la mateixa essència de la participació institucional, del diàleg social i de la concertació social a Catalunya i que, en cap cas, no es justifica el seu caràcter d’urgència.\nEl projecte de decret llei no troba encaix en el marc de l'Organització Internacional del Treball (OIT) ni en els usos i normes del diàleg social a Europa o a l’Estat. No tan sols atemptaria contra l’Estatut d’autonomia –tot usurpant els drets reconeguts a les organitzacions empresarials i sindicals–, sinó que entraria en conflicte directe amb l’esperit i la lletra del Decret llei 9/2020 del passat 24 de març.\nEls agents socials més representatius de Catalunya han fet arribar aquestes consideracions per carta al president del la Generalitat, Quim Torra; al vicepresident i conseller d’Economia, Pere Aragonès; a la consellera d’Empresa i Coneixement, Maria Àngels Chacón, i al conseller de Treball, Afers Socials i Famílies, Chakir El Homrani Lesfar. La carta l’han signada els presidents de Foment i Pimec, Josep Sánchez Llibre i Josep González, respectivament, i els secretaris generals de Catalunya de CCOO i d’UGT, Javier Pacheco i Camil Ros, respectivament.\nEl comunicat conjunt en pdf en aquest enllaç


SUNDAY SERVICE DE KANYE WEST COBREIX ‘SICKO MODE’ DE TRAVIS SCOTT I DRAKE - MÚSICA\nSunday Service de Kanye West cobreix ‘Sicko Mode’ de Travis Scott i Drake\nBé, ja sabeu què diuen, si Drake us dissideix en una pista, converteix-lo en un himne de l’Esperit Sant i transmeteu-lo a milers de persones al gram. Aquesta setmana Servei de diumenge , que va tenir lloc a Watts, Califòrnia, a prop de la seva casa de Calabasas (cúpules RIP), va presentar una interpretació gospel de Sicko Mode de Drake i Travis Scott, un tema del 2018 que es creu que va dirigit a Kanye i el Kardashian Klan. Presumiblement, la ironia no es va perdre a Yeezy, la portada del qual va substituir-la Fora com una llum a Jesucrist / ell és la llum / està encès .\nCaram aquesta cançó de sickomode Family primer i sempre\n- Vós (@kanyewest) 14 de desembre de 2018\nEntre els assistents hi havia Hi havia una vegada a Hollywood l’estrella Brad Pitt i, per descomptat, Kim Kardashian, qui ha piulat un vídeo de West i el seu cor interpretant una portada religiosa de California Love de 2Pac, canviant la línia que Califòrnia sap fer festa a Glòria, glòria, al·leluia.\nLa setmana passada, a l’oest va revelar el seu novè àlbum d'estudi , Jesús és rei , en un tuit de la seva dona, Kim K. Llançat el mes vinent, les pistes inclouen: God Is, Sweet Jesus i Baptized. Seguiu brillant, Vós.\nMireu Sicko Mode a Sunday Service a continuació.\nKanye descobreix que Drake el dissipa a Sicko Mode i després converteix la cançó en un himne de l’Esperit Sant perquè Sunday Service és * el petó del xef * pic.twitter.com/S4BjrQzfrP\n- Eric Diep (@E_Diep) 1 de setembre de 2019\ntyler el creador tron cat\ntresor del naufragi de l’increïble fals\nunico les fantàstiques aventures d'unico\nsentir que no ets real\nles millors pel·lícules de ciència ficció de Netflix ara\ntorrada glaçada strudel per a la venda\nima dir-li al meme del meu fill


Estàs pensant en instal·lar una pèrgola al teu jardí o la teva terrassa aquest estiu? | Ignasi Conillas\n31 maig, 2019 Conillas Exteriors\nEstàs pensant en instal·lar una pèrgola al teu jardí o la teva terrassa aquest estiu?\nCamargue, Algarve i Pergotenda, tres models que suposen una aposta segura\nSón protagonistes habituals als jardins i aquest estiu no volen ser-ho menys. Ens referim a les pèrgoles, un element arquitectònic que compleix una funció tant estètica com funcional en un espai exterior; un accessori pel qual cada vegada més persones decideixen apostar a l’hora de crear les seves terrasses. Els professionals dedicats a l’arquitectura d’exteriors, de fet, les consideren un element primordial si allò que es busca és un espai definit on poder gaudir a l’aire lliure i amb un plus de privacitat, protecció i confort.\nSabies que les pèrgoles es construïen a l’edat antiga per sostenir arbres fruitals trepadors? Va ser més endavant, durant el Renaixement, quan van evolucionar a estructures ornamentals de jardí destinades, principalment, a proporcionar ombra. Amb aquest repàs ràpid als orígens de les pèrgoles, repassem quins models podrien encaixar molt bé a la teva terrassa o jardí si estàs pensant en instal·lar una pèrgola aquest estiu.\nPèrgoles bioclimàtiques: Camargue i Algarve, de Renson\nPoden transformar completament la teva àrea a l’aire lliure i, depenent del model escollit, la instal·lació d’una pèrgola et permetrà, fins i tot, gaudir de la terrassa o del jardí durant tot l’any, independentment de l’època en la qual et trobis. Com és possible? Doncs gràcies a les pèrgoles bioclimàtiques, com el model Camargue de Renson.\nEl principal avantatge que ofereix aquesta pèrgola és que permet que un espai exterior pugui gaudir-se durant tot l’any, ja que s’adapta totalment a qualsevol situació climatològica. Protegeixen del sol, del vent, de la pluja, del fred, de la calor a l’estiu, etc. I actuen bloquejant els rajos solars gràcies a les seves làmines d’alumini amb mobilitat, les quals formen el sostre; es crea un corrent de ventilació amb el qual es refreda l’ambient i s’evita l’efecte hivernacle. El seu tancament estanc, cal destacar, impedeix totalment l’entrada d’aigua de la pluja o la neu.\nPels que busquin un plus de comoditat i practicitat, destacar que la pèrgola es pot personalitzar de diferents maneres: sistemes d’il·luminació, cortines, estors, panells de vidre, tancaments de tela, calefacció, automatismes…\nAquest mes, fins al 10 de juny, trobes dues ofertes relacionades amb la pèrgola bioclimàtica Camargue de Renson. Descomptes en accessoris! Per la compra d’una pèrgola Camargue tens el 2º fixscreen o panell corredís Loggia meitat de preu; o bé una segona línia Led o 2ª barra de llum al 50%. Gaudeix dels Renson Days!\nEl model Algarve de la casa Renson també és una excel·lent opció si volem apostar per una pèrgola bioclimàtica. Entre els avantatges que ofereix, s’integra en qualsevol estil arquitectònic, és lleugera, elegant, es pot gaudir durant qualsevol època de l’any i, a més, permet infinites possibilitats de personalització. També tenim una promoció que no et pots perdre aquests dies: per la contractació de la instal·lació d’una pèrgola Algarve de Renson, et regalem una segona línia led o una segona barra de llum led al 50%. Consulta’ns!\nLa pergotenda de Corradi, també per a qualsevol època de l’any\nUn producte, múltiples identitats. Així és la pergotenda de Corradi, la qual combina un disseny contemporani i solucions tècniques d’alt nivell a l’hora de crear la seva gamma de pèrgoles. D’exterior i pensades per viure còmodament durant tot l’any, com si tinguéssim una segona sala d’estar a l’aire lliure, aquestes pèrgoles poden a més personalitzar-se moltíssim.


El caixer capellà o la capellana\nRepresenta l’estament clerical. L’alcalde de Ciutadella de Menorca, en el procés de renovació per biennis de la Junta de Caixers, s’adreça al rector de la parròquia de la catedral, tot demanant-li que designi el sacerdot que ha de formar part de la Junta.\nPer a ser candidat cal que el prevere sigui nascut a Ciutadella, o bé ha de tenir-hi la residència habitual pel fet d’exercir allà la tasca pastoral. En cas que el candidat sigui membre d’un orde religiós, caldrà que tengui la doble condició de ciutadellenc de naixement i de residència.\nDurant les festes, aquest caixer s’encarrega dels actes religiosos. Ha de presidir les Completes —avui, Vespres— cantades a l’ermita de Sant Joan de Missa el Dissabte de Sant Joan, i celebrar la Missa de Caixers el dia següent.\nTambé va a compte seu la Beguda del Dia de Sant Joan que ofereix als membres de la Qualcada que han assistit als actes celebrats durant el matí i a la missa. És preferible que aquesta beguda la dugui a terme en el seu domicili, com més a prop millor del centre històric de la ciutat o, quan no se’n tengui, a les dependències del Seminari Conciliar.\nQuant a la vestimenta, el caixer capellà va vestit amb pantalons curts i botes de muntar sense ornaments ni pompó; amb esperons, guardapits i plastró negre; amb coll clerical blanc de tipus espanyol, és a dir, rodó, negre i per damunt del qual hi sobresurt, al voltant, una passa blanca. Porta també capell de dues puntes (guindola), capa curta negra recollida a la cintura; guants de pell blancs i fuet amb mànec de plata. Durant les festes va assistit per un criat, vestit amb americana, pantalons i sabates negres, i camisa, corbatí i guants blancs.\nEl caixer senyor Els caixers pagesos El caixer menestral casat El caixer fadrí


AITEX t'ajuda a confeccionar el teu vestit modernista | ARA Multimèdia\nAla dreta, la tècnic de formació d'AITEX, María José Doménech; acompanyada de la regidora de turisme Lorena Zamorano, i la responsable de comunicació d'AITEX, Neus Jordá. /AM\nDescarregat ací la sol·licitud d'inscripció, on també es detallen els dies, horaris i contingut dels cursos.\nDes de dissenyar el patró fins a la confecció, AITEX organitza quatre cursos per a fer el vestit, falda, complement, o tocat per a la Fira Modernista. Els cursos tenen un preu d'entre 110 i 270 euros, on s'inclou el material, i en acabar te'n vas amb la roba d'època enllestida.\nLa Fira Modernista cada vegada suma més col·laboradors, entitats que organitzen activitats per a nodrit de propostes la fira. I l'últim en sumar-se és l'Institut Tecnològic Tèxtil, AITEX, que posa a disposició 4 cursos molt concrets d'indumentària modernista femenina.\nSón cursos per a grups reduïts, d'entre 8 i 10 persones, per tal de poder atendre de manera personalitzada. María José Doménech, tècnic de formació d'AITEX explica que tenim "un professorat molt qualificat, que s'ha documentat sobre les formes, els teixits, els colors, el patronatge i els dissenys" de l'època.\nEls cursos són 4. Els dos primers són de vestits d'època, i de faldes i camises, que tenen un preu de 270 euros. El tercer és de bosses de mà i accessoris, amb un preu de 119 euros, i l'últim de barrets i tocats d'alta costura, de 150 euros. En el cost del curs s'inclou no sols la formació i la confecció, sinó tot el material necessari com teixits i ornaments. Tindran lloc al juliol. Els horaris, dies i més informació com la inscripció, es pot consultar ací. Per alguns cursos s'ha establit horari de matí, però des d'AITEX expliquen que si hi ha demanda, es pot fer un altre torn de vesprada.\nAITEX ja és un expert en formació, tot i que habitualment està dirigida millorar la inserció dels professionals en el sector tèxtil. En aquesta ocasió obrin els cursos al públic en general, per tal d'apropar el tèxtil al gran públic.


Dorsal 19: d’octubre 2014\nPublicado por Dorsal XIX en 7:53:00 3 comentaris:\nSempre quan ens acostem a la marató i hem de realitzar molts quilòmetres ens trobem davant de la incertesa de saber si podrem suportar tot l'entrenament que estem realitzant, però saludem primer a Máximo pel seu nou èxit en la carrera de Moraira.\nI és llavors quan comencem ha pensar que no ens podem estar recuperant prou després de cada entrenament, i caiem en la temptació de recórrer a les begudes especials per a recuperar-nos. Així que enguany com en tots els anteriors he repassat tots els articles que he trobat per a convéncer-me que una coca-cola o una cervesa junt amb un bon esmorzar són com a mínim igual d'efectius que qualsevoll beguda que existix en el mercat.\nPerò, esta vegada, m'he trobat amb un estudi de la central Washington University, que m'ha cridat molt l'atenció. Ja havia trobat algun articule que començava ha considerar a la llet com una beguda per a esportistes, però els de la Universitat de Washington en el seu estudi demostren que la llet xocolatada, o siga amb cacau, presa després d'una carrera de resistència és tan efectiva com la millor beguda recuperadora, o siga eixes begudes que porten carbohidratos i una part de proteïnes que estan tan de moda, i per descomptat més barata, això si, per als que els agrade la llet.\nJa se que alguns de vosaltres a l'arribar a esta altura de l'entrada vos estareu com a mínim somrient però quan acabeu amb el somriure podeu anar a per un cartó de llet i repassar la seua composició, encara que és millor que vos espereu fins al final.\nResulta que segons este estudi la llet amb Cola Cao va ser tan eficaç com la beguda de recuperació comercial per a atenuar el dany muscular produït durant un entrenament d'una setmana. A més, el consum de llet amb xocolate presa com una ajuda de recuperació post exercici va produir resultats de rendiment semblants a la beguda comercial.\nBo, és hora que els lectors més inquiets comproven com la continguda mitjana de macronutrients de la llet amb xocolate i una beguda recuperadora, -amb proteïnes- no presenta cap diferència significativa quant al contingut de calories, carbohidratos i proteïnes encara que els més espavilats se n'hauran adonat que la llet té un poc més de greix si la seua llet és sencera.\nCom en les botelles de llet i els pots de cacau només posen el contingut nutricional no trobaren la L-Arginina o l'acetat de d-l-alfa tocoferol, ciwujia, clorur de sodi, àcid ascòrbic, àcid cítric, L-Glutamina que si que esta en la beguda comercial, i dic jo, o la llet amb xocolate té també estos productes o estos productes no fan res.\nPerò bo, cal provar-ho, si has de fer l'entrenament de 30 quilòmetres i tens por de no poder recuperar-te bé i no tens eixe tipus de begudes a casa quan arribes prepara't un bon got de llet amb cacau i a provar, i si preferixes assegurar vés amb els teus companys d'entrenament a realitzar un bon esmorzar mediterrani.\nSi hi ha algú que vullga més informació sobre el tema ací la trobara:\nDirección para Envío de Correspondencia: Pritchett KL, PhD, Department of Health, Human Performance, and Nutrition, Central Washington University, Ellensburg, WA, US, 98926. Phone (205)887-1809; Email: Kkerr@cwu.edu.\nCuriositats nutricionals a banda, Máximo contínua en un estat de forma magnífic i ha vençut en la carrera de Moraira i amb esta ja són tres les setmanes que porta de victòria en victòria, però Dorsal 19 també va estar molt ben representat en la Mitja d'Alzira, on Pascual realitza una gran carrera, i en el 10 K de l'Olleria on els nostres representants van complir amb el Circuit de la Vall d'Albaida.\nSe m'oblidava que el dijous també vam estar magníficament representats a Beniarbeig i Villalonga, per cert gran triomf de Vicent Sendra en la seua categoria, a Beniarbeig.\nCom podeu comprovar estem magníficament representats en la majoria de les carreres que se celebren en la nostra contornada i és que som un club molt viatger i actiu.\nEn esta època en què estem procurant complir amb un entrenament i acudir els caps de setmana a córrer en alguna carrera poden arribar-nos els agobios.\nDe fet, cridem-li "estrés" o "agobios", es tracta d'un fenomen fàcilment identificable i en el cas dels corredors sol ser per l'excés d'activitats que volem realitzar al mateix temps. És un notable error que solem cometre el no advertir que si la nostra atenció es dispersa en diverses ocupacions, inclús encara que siguen plaents o atractives, els resultats són moltíssim més pobres que si atenem a una activitat darrere d'una altra tractant de posar en cada una d'elles tota la nostra atenció.\nEls corredors no som màquines multitasca, sinó que aconseguim el nostre millor rendiment quan atenem a una sola activitat que ocupe per complet el nostre horitzó vital en eixe determinat moment. Per exemple, els que ens dediquem a treballar, atendre les tasques familiars, socials i a més ens agrada eixir a córrer i tenim un temps disponible limitat, hem de tractar a cada activitat com si fóra l'única del dia, sense distraure la nostra imaginació amb el que farem després.\nMoltes vegades creiem que és per l'excés d'obligacions o per voler realitzar tantes activitats pel que ens sentim aclaparats, però realment la causa pot estar a voler realitzar-les totes al mateix temps i no fent-les una darrere d'una altra.\nLes alegries i les sorpreses en Dorsal 19 no cessen, si la setmana passada en Sueca vam tindre la primera victòria d'un corredor masculí en la categoria absoluta este cap de setmana ens hem superat.\nDorsal 19 a vençut en les dos categories absolutes, en la femenina i en la masculina, el lloc i la carrera han sigut la Mitja Marató d'Alaquas.\nSi la victòria de Máximo en Sueca podria denominar-se d'històrica per a Dorsal 19, la doble victòria en Alaquas no es queda arrere, no cal oblidar, a més, que som un xicotet club i que per tant fins a les satisfaccions més senzilles és bo que les compartim amb altres, o almenys ser contades a altres. Una persona no pot disfrutar completament d'una bonica casa, o d'un cotxe que acaba de comprar-se, o d'una nova peça de roba, o de la seua bellesa física, o d'un títol acadèmic, o inclús d'una bona cultura, si no té al seu voltant persones que el miren amb afecte, que s'alegren i puguen disfrutar-ho al seu costat.\nEsta entrada no va dirigida només a Carmen i Máximo sinó també a tots els corredors de Dorsal 19 i per extensió a tots els corredors populars. No pretenc que es considere a Dorsal 19 com un gran club, perquè encara no ho és, ni exaltar els seus èxits en excés, però si m'agrada que comencem a reconéixer els nostres xicotets èxits y el merit de Carmen i Máximo ja que a tots ens importa d'alguna manera el reconeixement dels altres. I els que diuen que no els importa en absolut, probablement adopten una posa de suficiència que delata la seua pròpia inseguretat.\nEn el món de la carrera a peu i encara més dins dels corredors populars no es tenen les ànsies d'aconseguir molt de prestigi, encara que està clar que no és roín, ni negatiu, voler tindre un prestigi personal, una bona reputació. Al contrari, és una pretensió lògica i positiva, perquè ens fa millorar com a corredors i com a persones. Però no hem de córrer, ni entrenar ni tampoc viure per a ser reconeguts, sinó per a trobar el nostre camí de millora personal segons la nostra qualitat i les nostres possibilitats.\nEncara que tots necessitem una certa aprovació dels altres i, al temps, tots necessitem no dependre massa de la confirmació dels altres. Som interdependents uns de altres. Tots volem ser saludats, felicitats, sol·licitats, tinguts en compte. Tots necessitem autonomia i, al mateix temps, necessitem de l'estima i de l'afecte dels altres.\nA tots ens agrada que ens animen en les carreres i que criden els nostres noms quan ens encoratgen i per descomptat quan pugem a arreplegar algun premi, inclús quan estem realitzant algun test o sèrie en les pistes d'atletisme però no hem de viure pendents d'eixe reconeixement, però sí que hem d'estar pendents de reconéixer el mèrit i la dignitat dels altres. Reconéixer els triomfs de Carmen i Máximo. Reconéixer les bones carreres que estan realitzant Manolo, Bay, Tino, Fede i tants altres. Estem en un club on gràcies a Déu tots rebem el reconeixement pels nostres xicotets èxits però igualment hem d'agrair el reconeixement que rebem dels altres sense prendre'l com a excusa per a creure'ns superiors o imprescindibles.\nEls corredors de Dorsal 19 intentem fomentar en el nostre entorn eixa dinàmica d'estima, d'estima i de gratitud que ens ha de fer traure el millor de nosaltres mateixos, i exigir-nos més, siguen moltes o poques les nostres qualitats naturals. Una dinàmica que no exalça al millor dotat per a envanir-lo estúpidament, ni humilia a què posseïx menys talent, sinó que transmet a tots un desig de divertir-se amb la carrera a peu i fer bé les coses, intentem transmetre un sentiment de seguretat personal, d'estímul per a ser millor. Sentir-se reconegut quan s'obra bé és vital per a construir un bon club, perquè ens fa sentir-nos més compromesos i rendir més.\nCal procurar donar reconeixement és a dir el més just en el moment apropiat. Premiar l'esforç i l'actitud, no sols el resultat final. No solen ser necessaris grans elogis ni recompenses materials. Moltes vegades basta amb un somriure o unes senzilles paraules d'estima, millor si les donem de persona a persona quan tinguem l'ocasió i no sols per mitjans digitals. Un detall d'atenció que expressa la nostra satisfacció, que transmet eixa energia que prové de saber-se valorat. Un reconeixement que no genera addicció, perquè no està centrat en l'afalac personal, sinó en l'esforç per millorar i en el sentit de servici als altres.\nÉs hora, en estes setmanes, de donar el merescut reconeixement pels seus èxits als nostres companys però és hora també de sentir-se orgullosos de tindre entre nosaltres a Carmen i a Máximo així com ells estan orgullosos de pertànyer a Dorsal 19.\nUnes setmanes en què els entrenaments per a la marató i les classificacions en altres carreres han quedat un poc apartats en este blog però que continuaren en els pròxims dies ja que els corredors de Dorsal 19 no s'estan quiets mai i sempre tenim alguna activitat que narrar.\nPublicado por Dorsal XIX en 13:35:00 Cap comentari:\nUn any més setembre ens ha deixat, i esta vegada ho fa amb un últim gran cap de setmana, la marató de Berlín ens mostra com dos corredors són capaços de batre el rècord del món de marató.\nEmmanuel Mutai segon classificat també va córrer més ràpid que Wilson Kipsang, però tot l'honor quedara per al primer classificat Dennis Kimetto al córrer la distància en 2h:02:57 rebaixant en 26 segons el rècord de Wilson Kipsang.\nLa victòria en Sueca de Máximo, el dissabte, ja ens preparava per a un gran cap de setmana que també comptava amb les carreres de la Xara, Paterna i la de Llutxent, excepte a Berlín en totes les altres va estar present Dorsal 19.\nAixí que amb estos antecedents ens rep octubre, un mes que si bé no compta amb cap objectiu de primer orde per a Dorsal 19 ja que la majoria de nosaltres hem posat les nostres metes en les carreres de novembre, és octubre on haurem de posar la màxima atenció en la nostra preparació.\nA molts ens agradaria poder controlar tots els aspectes del nostre entrenament, i fem tot el que es puga per a aconseguir-ho.\nPreparar bé els detalls d'un entrenament, parlar amb els nostres companys perquè ens ajuden a traure el màxim rendiment, evitar els riscos de patir algun tipus de lesió, buscar unes solucions per als nostres antics problemes. Són actes que realitzem perquè no ens sorprenga un imprevist, perquè un mal pas no pose el nostre entrenament ja de per si complicat i difícil, en situacions que voldríem veure el més lluny possible del nostre camí quotidià.\nPerò la vida ens sorprén. Escapa i corre molt més enllà i més ràpid que les nostres previsions. Aquell consell que se'ns va donar que tot estava ben no va poder preveure que al següent entrenament un rastell ens danyara el turmell. El test que va certificar el bon estat de forma que teníem no havia sigut capaç de descobrir que iniciaríem un procés gripal que ens deixe en llit durant una setmana. L'amic que ens va assegurar que esta carrera estava homologada i es podia fer una bona marca no va poder imaginar que a l'anar a posar els punts quilomètrics va haver-hi un error i la carrera va ser més llarga.\nNo es tracta, per descomptat, de veure perills en totes parts, ni de deixar de prendre precaucions per a evitar mals que, amb un poc d'atenció, podem allunyar. La previsió i l'anàlisi amatent de la realitat són part de la virtut de la prudència, eixa virtut que els filòsofs consideraven la reina de les virtuts, perquè tota la resta depén d'ella.\nPerò també és part de la mateixa prudència i del realisme el reconéixer que hi ha una enorme quantitat d'esdeveniments i de coses en la carrera a peu que escapen al nostre control. Com també és realisme abandonar qualsevol obsessió teclosa que ens paralitze precisament perquè volem tindre tots els fils en la mà, tot baix control.\nHem de reconéixer esta senzilla veritat: no podem tindre tot baix control. La carrera a peu i el seu entrenament, per la seua mateixa naturalesa, ens porta al risc i a l'aventura, a l'imprevisible, a l'inesperat. També, cal dir-ho, amb sorpreses felices: aquella meta que ens pareixia impossible, de sobte ha deixat d'existir perquè l'hem sobrepassat. La falta de temps per a entrenar se soluciona de sobte quan un amic ens anima a entrenar junts a l'alba, molts problemes ens van sorgint i els anem solucionant quasi sense donar-nos compte.\nDarrere de l'imprevisible, darrere de les mil sorpreses que ens anem trobant en els entrenaments sempre sorgix una solució que ens permet continuar corrent. Encara que moltes coses no estiguen, segons el meu pobre punt de vista, baix control.\nD'altra banda, despedim setembre amb eixes marques tan sospitoses de la Xara que fan somiar a tants corredors i que ens fan pensar que tot és possible.\nPublicado por Dorsal XIX en 7:07:00 Cap comentari:


El Govern presenta a consells i ajuntaments la tecnologia de sensorització de platges per facilitar el control de l'ocupació\nL’experiència pilot a Ciutat Jardí demostra l’eficàcia d’aquest sistema, que pot funcionar sense cobertura d’Internet ni corrent elèctric\nLa Direcció General de Modernització i Administració Digital ha presentat avui a representants dels quatre consells insulars i dels municipis de les Illes Balears la tecnologia de sensors que permetrà mantenir un control minuciós i en temps real de l’ocupació de les platges, així com generar alertes en cas que el nombre d’usuaris superi la capacitat establerta.\nEn una reunió telemàtica, la Conselleria d’Administracions Públiques i Modernització ha mostrat els resultats del projecte pilot que s’ha duit a terme a la platja de Ciutat Jardí i que ha confirmat l’eficàcia d’aquest sistema, impulsat des de l’IBETEC amb suport de l’empresa Axión.\nEn aquestes instal·lacions, els ajuntaments instal·len els sensors, mentre que la infraestructura de comunicacions i els serveis web els proporciona la Comunitat Autònoma de manera gratuïta. Com a gran avantatge, destaca la capacitat dels sensors de funcionar sense cobertura d’Internet i sense connexió a la xarxa de corrent elèctric, ja que poden incorporar plaques solars que els fan plenament autònoms i molt adequats per a zones amb infraestructures limitades.\nEl sistema és capaç d’avaluar informàticament, dins el mateix dispositiu, la densitat de persones en un espai determinat i la seva relació amb la capacitat recomanada, i envia a l’administració competent l’estat d’ocupació de les platges a les quals s’ha aplicat aquesta tecnologia amb una freqüència d’entre un i dos minuts.\nEl canal de comunicació de la xarxa IOTIB (Internet of Things de les Illes Balears) emprada en aquest projecte només transmet les dades numèriques relatives a la densitat de l’element indicat, en aquest cas, persones. No es transmet cap imatge de l’espai analitzat ni se’n fa ús, la qual cosa garanteix la total privacitat de les persones que visiten la platja.\nLa informació es transmetrà per mitjà de la xarxa IOTIB a l’IBETEC, des del qual s’activaran alertes que donaran avís a les autoritats competents quan se superin les capacitats permeses o es produeixin concentracions excessives de persones. D’aquesta manera, es podran fer les intervencions oportunes a cada espai de manera àgil i efectiva per garantir la seguretat dels usuaris.\nSegons els resultats de l’experiència pilot posada en marxa el passat 25 de juny amb la col·laboració de l’Ajuntament de Palma, a Ciutat Jardí els percentatges d’ocupació no han superat en cap moment el 15 % i, per tant, s’ha garantit el distanciament social i la seguretat dels banyistes. Els pics d’ocupació s’han registrat els caps de setmana, al voltant de les 19.00 h dels dissabtes i de les 12.30 h dels diumenges.\nAra es posa a disposició de totes les administracions que vulguin incorporar a la seva gestió de platges aquesta eina compatible amb altres sistemes de mesurament de concentracions de persones. Aquesta integració serà possible mitjançant una API perquè es pugui connectar molt fàcilment a qualsevol web o aplicació d’informació turística.\nWeb de platges autonòmica\nA més de les administracions, els usuaris podran tenir accés a la informació per prendre la decisió responsable d’anar a una platja determinada o una altra en funció de la seva situació. Per fer-ho possible, s’ha creat un servei web disponible a platges.caib.es, playas.caib.es, i beaches.caib.es, en què es presentarà la informació de l’estat d’ocupació d’aquestes platges mitjançant un codi de colors a partir de les recomanacions dels ajuntaments gestors.\nEn el cas de Ciutat Jardí, s’ha determinat que si la platja està ocupada amb una densitat inferior als 8 m2 per persona es considera que l’estat d’ocupació és baix i es presenta la platja de color verd. Si la densitat està entre 8 m2 i 4 m2 per usuari, es presenta de color taronja, i si la densitat és superior a 4 m2 per usuari, es presenta de color vermell.\nDes de la Direcció General de Modernització i Administració Digital, s’ha recordat que la situació actual marcada per la crisi sanitària de la COVID-19 obliga a adoptar mesures encaminades a garantir la salut col·lectiva tant de residents com de turistes, i que la Comunitat Autònoma de les Illes Balears duu a terme múltiples accions per garantir la seguretat dels turistes d’una manera amable i no intrusiva.\nLa xarxa IOTIB, gestionada per l’empresa pública IBETEC i creada amb la col·laboració de la UIB, és una infraestructura de comunicacions pròpia del Govern de les Illes Balears per donar serveis intel·ligents o d’internet de les coses amb cobertura a la pràctica totalitat del territori de les Illes Balears. Es basa en un protocol de comunicacions obert anomenat LORAWAN, que permet transmetre dades de baixa velocitat a gran distància.


Pere Ferrer : Comunicació Visual\nLa fotografia és un llenguatge de comunicació no verbal, també pot ser un art segons algunes persones, però bàsicament ens serveix per comunicar-nos, donar i rebre informació. Per exemple, una foto familiar és un record, un moment que ja no tornarà, com si haguéssim escrit en un tros de paper una frase, una fotografia també pot ser coneixement, una fotografia del pol sud, segurament no hi aniré mai al pol sud, però podré dir que "l'he vist" gràcies als ulls d'una altra persona, menys és res.\nQuan algú mira una fotografia hi interacciona, potser intenta mirar-la amb una visió objectiva, la composició és la que hauria de ser? si no ho és, te algun motiu interessant per trencar les normes?, aporta alguna cosa el desenfocament o l'enfocament? el color distreu? i així durant una estona, però si només s'analitza una fotografia d'aquesta manera, mai ens arribarà a dir res de res, és com si en un llibre hi mirem si les comes i punts estan al seu lloc, si la ortografia és correcte, si les expressions estan ben construïdes.\nPerò una foto no es pot mirar mai només objectivament, la visió subjectiva fa que la veiem i la interpretem segons les nostres experiències i records, sempre hi és, per sort, aquesta visió és la que ens farà trobar una fotografia interessant, enginyosa, avorrida, especial, desagradable, ignorar-la, o recordar-la.\nLa fotografia és sempre comunicació visual al final.\nPublicat per Pere Ferrer a 14:16


White Villa Serik Turquia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nWhite VillaKadriye Mah, 102 sk, Kadriye, Serik, Turquia, 07500 - Veure al mapaWhite VillaVeure més fotosVeure més fotosVeure totes les 24 fotos\nSi el que està buscant és per un hotel ben situat a Antalya, no busqui més enllà de White Villa. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. White Villa ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen aparcament de cotxes, transport hotel/aeroport, instal.lacions de barbacoa, lloguer de cotxes, s'admeten animals de companyia. Totes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen camp de golf (a 3 km), piscina exterior, pesca, equitació, jardí estan dissenyades per escapar i relaxar-se. White Villa és la vostra destinació si buscau allotjament de qualitat a Antalya.


Bo de Debò adquireix l'antiga nau de Power Controls a Sant Vicenç - Regió7 :: El Diari de la Catalunya Central\nBo de Debò adquireix l'antiga nau de Power Controls a Sant Vicenç\nL´Ajuntament celebra l´operació, que preveu la creació d´una cinquantena de llocs de treball\n28.06.2016 | 04:50\nL´empresa d´origen terrassenc Bo de Debò, ubicada al polígon del Clot del Tufau de Sant Vicenç, ha adquirit la nau que fins al 2013 va acollir l´activitat de la multinacional Power Controls al mateix polígon santvicentí, segons ha confirmat a aquest diari l´alcalde de Sant Vicenç, Joan Torres. La intenció de l´empresa dedicada a l´elaboració de plats precuinats, ha avançat el diari Expansión, és invertir entre sis i set milions d´euros en l´ampliació de les seves actuals instal·lacions productives (a tocar de l´antiga nau de Power Controls), operació que es preveu que generi fins a 50 llocs de treball. Bo de Debò té en l´actualitat a l´entorn dels 150 empleats.\nJoan Torres es mostrava avui satisfet per la compra, que col·labora reactivar econòmicament i laboralment el municipi. «Estem a la seva disposició, posarem al seu abast tots els mecanismes perquè prosperi», ha dit l´alcalde a aquest diari.


Temps de política (Joan M. Tresserras)\nRetaule del segle XXI. Globalització, informacionalització, liberalització. La doctrina de la seguretat i l'ordre s'imposa a la de la llibertat i la justícia després de l'11 de Setembre del 2001. El pensament progressista queda bandejat i recula. Entre el 2007 i el 2008 peten les bombolles que ens enlluernaven. La crisi es consagra com la característica principal de la nova realitat i dóna nom al nou cicle. El reajustament del capitalisme a escala global té efectes locals duríssims. A Grècia i aquí. La crisi propiciada pels excessos neoliberals, per l'acumulació artificiosa i l'especulació, serà gestionada des del receptari neoliberal. El capital es deslocalitza i es desvincula del treball. Només compta el mercat i el benefici immediat, sense atenuants. No importen els efectes col·laterals (atur, desigualtat creixent, falta d'expectatives). El sistema no té moral.\nA Madrid, a la dreta més genuïna li arriba l'oportunitat. No li cal fer res, només esperar. La crisi s'encarrega de posar en evidència el mal govern anterior. Promeses sobre tot el que no es farà des del poder. Majoria absoluta. Doncs sí, la crisi és dura. Doncs sí, caldrà prendre mesures que no els agraden. Hem viscut (!) per sobre de les nostres (!) possibilitats. Recentralització. Harmonització. Retallades selectives. L'IVA també, sí. Hay que hacerlo . Per compensar la mala imatge del caçador d'elefants i d'una política erràtica, queda la roja . Ja no es pot anar de vuitena potència industrial del món ni de país de moda, però els tribunals amics van sentenciant a favor de l'Espanya eterna. No hi ha fotos xulesques amb els peus damunt la tauleta del cowboy , ni amb amics poderosos a les Açores. Demanes almoina pel rescat, però fas veure que ets tu qui convida. No hi ha programa ni projecte. Només l'Estat indivisible i les instruccions de Brussel·les i Berlín. Per exhibir algun rastre de poder, torturen amb ridícula arrogància les administracions de rang inferior. Obeir el de dalt, abusar del de baix. Sotmetiment absolut de la política a l'economia: l'única font real de poder i de legitimitat que reconeixen. Són l'instrument executor, el botxí: violència social contra la majoria, sense horitzó ni discurs. No nos gusta hacerlo, pero no nos queda otro remedio .\nA Barcelona, mentrestant... el govern dels millors retalla vores. A Madrid, li riuen les gràcies líriques al Sr. Duran i desairen l'aritmètica del Sr. Mas-Colell. L'eix de la campanya electoral va ser el concert econòmic. L'endemà era el pacte fiscal... en la línia del concert econòmic. L'expressió espoli fiscal diuen que és millor no fer-la servir. Per compensar les audàcies litúrgiques dominicals de to sobiranista, es pacten els pressupostos i el control dels mitjans públics amb el PP. Un peculiar sentit de l'equilibri. "Nosaltres hem estat els primers a retallar, per responsabilitat..." Però s'acosta l'hora de la veritat pel tema fiscal. "Necessitem el màxim consens perquè si Madrid diu que no..." Madrid diu i fa sempre el que li convé. Especialment quan diu una cosa i en fa una altra. I guanya temps mentre nosaltres el perdem. Ja fa mesos que ens han dit que no. I fem veure que no ho hem entès. D'acord: completem el procediment. Siguem escrupolosos en les formes. Però amb calendari tancat. I comencem a aplicar el pla A, el B o el C.\nMentre a Madrid enyoren el passat i reparteixen sangoneres, a Barcelona s'assaja una funció teatral que s'estrena a la tardor i de la qual tothom ja coneix el desenllaç. No. Potser anirem a negociar bravejant, però allà ens esperen amb capa, muleta i espasa. Refiats que potser no rebran olés però, al capdavall, tampoc cap cornada.\nEl consens més important a Catalunya, ara, és el de la gent. No la simulació de consens al voltant de documents ambigus i amb formacions polítiques d'escassa o nul·la convicció catalanista. El suport a la Hisenda pròpia sense subordinacions és molt majoritari. La demanda de sobirania també. I el Govern ho sap. Pot pensar que la despolitització ha afeblit la resposta a les retallades. Potser sí. Però per defensar bé uns recursos espoliats que a la gent li pertanyen i necessita, ens caldrà repolititzar-nos i mobilitzar-nos. El Govern i els partidaris de la justícia social s'hauran de posar al davant. Retenir aquests recursos i acabar amb l'espoli fiscal és la primera porta d'accés a la sobirania. Si fracassem, hi haurem d'anar directament. Les passades eleccions a Grècia van ser les de la por. Les pròximes eleccions catalanes han de ser les de l'esperança.


Notícies - Mireia Ingla ja és alcaldessa de Sant Cugat: 'Volem representar tothom i ho farem perquè som molt diversos'\nel 15/jun/19 Mar Castro Eleccions Municipals 2019 PDF\nMireia Ingla ja capitaneja l'Ajuntament de Sant Cugat com a alcaldessa. Ho fa amb un govern de coalició del qual formen part ERC-MES, el PSC i la CUP i posant punt final a 32 anys de governs convergents.\nEl discurs de Mireia Ingla, un cop ha estat proclamada alcaldessa, s'ha pogut fer amb normalitat després d'un ple de constitució atípic pels continuats talls que s'han fet a la sessió per les queixes, xiulets i crits d'alguns dels assistents en contra del pacte al qual han arribat republicans, socialistes i cupaires. Un malestar que ha topat amb els que sí defensen el pacte i han volgut acabar amb els 32 anys de govern de CiU i el PDeCAT-Demòcrates.\nMireia Ingla ha centrat part del seu discurs en l'habitatge i en l''emergència habitacional', que serà una de les principals banderes i lluites del nou govern de les esquerres. 'De què ens serveix aquesta ciutat preciosa, si no podem garantir que els nostres fills i filles la puguin continuar gaudint el dia de demà quan decideixin iniciar el seu propi projecte vital?', s'ha preguntat Ingla durant el seu discurs. Ha recordat que Sant Cugat és la ciutat amb l'habitatge més car del país i s'ha mostrat convençuda de poder revertir la situació tot i assegurar que 'No sóc ingènua i tots nosaltres som realistes, no és fàcil de resoldre d'avui per demà, hem anat molt lluny i ara costa revertir-ho, però ens hi deixarem la pell. Compto amb totes i tots vosaltres per aconseguir-ho', ha reblat la nova alcaldessa.\nIngla ha dit, d'altra banda, que Sant Cugat 'ha de ser referent de ciutat sostenible' i que les persones siguin la prioritat enfront 'una ciutat plena de cotxes' i ha afegit que 'la crisi climàtica serà un dels desafiaments més durs de la història'. Una tasca que volen capitanejar des de Sant Cugat i 'fer de l'ecologisme una prioritat'.\nHa centrat també el dicurs en la seguretat: 'També ens cal que la gent visqui tranquil·la a casa seva', ha dit. 'Malauradament hi ha persones que estan patint robatoris i això els genera no només por, sinó també malestar i angoixa', ha afegit, i ha seguit dient que 'cal prendre decisions eficients que lluny de generar més sensació d'inseguretat, permetin a la ciutadania confiar en la policia local'.\nS'ha compromès a ser l'alcaldessa no només de Sant Cugat sinó també de la Floresta, les Planes, Mira-sol i de Mas Gener a Can Barata, fent una aposta pels districtes. I no s'ha oblidat de Valldoreix 'els valldoreixencs i les valldoreixenques poden comptar amb mi pel que calgui', ha explicat.\nLa corrupció també ha sortit en el discurs, després de sentir durant la sessió crits de '3%, '3%'. Ingla ha dit que 'no volem que mai més el nom de Sant Cugat estigui vinculat en cap cas de corrupció o mal govern' i ha adquirit el compromís 'de que totes les accions que farem, estaran impregnades d'ètica, transparència i honradesa'.\nI ha parlat del nou govern, del qual ha dit que 'vol ser un reflex' de la societat i que és 'ampli, transversal, divers i cohesionador'. Ha afegit que s'han de 'superar els debats de tot allò que els separa i centrar-se en el que ens uneix, trobar solucions a tot el que encara ens queda per resoldre a la ciutat'.\nI ha acabat el discurs parlant dels 'presos polítics'. Ha explicat que fa poc ha visitat el santcugatenc Raül Romeva a la presó i ha recordat les seves paraules: 'mirada llarga, cap alt, mà estesa i verb serè'.\nLes frases destacades del discurs\n- 'Avui som on som per la tasca dels darrers 4 anys'\n- 'Sempre hem d'estar a punt per escoltar la ciutadania. L'Ajuntament ha de ser la casa de tothom, i a vegades no és així'\n- 'Avui, a Sant Cugat, no hi pot viure tothom. De què ens serveix tenir una ciutat preciosa si els nostres fills no la podran gaudir?'\n- 'La ciutat no pot ser d'uns quants que s'ho poden permetre. Ha de ser de tothom. Sabem que no és fàcil revertir la situació, però ens hi deixarem la pell'\n- 'Aquest és un govern de canvi després de 32 anys i vuit mandats consecutius. Moltes persones s'han sentit excloses o poc representades per l'anterior govern de la ciutat. Molta gent ha votat en clau progressista'\n- 'Sant Cugat té grans reptes a curt, mig i llarg termini. Malgrat les diferències, ens hem de posar d'acord per tirar endavant'\n- 'El nou govern municipal és un govern de canvi. Hem de superar tot allò que ens separa i centrar-nos en el que ens uneix'\nVolem representar tothom i ho farem perquè som molt diversos, tan diversos com la ciutat que representem. Aquest govern està il·lusionat i molta gent també, tenim desig de canvi, i quan els desitjos estan a tocar i es poden fer realitat, es genera una força imparable.\nMireia Ingla al centre amb els socis de govern Pere Soler i Núria Gibert / Foto: Localpres


El cantant R. Kelly, declarat culpable de crim organitzat i tràfic sexual als Estats Units - À Punt\nEl cantant R. Kelly, declarat culpable de crim organitzat i tràfic sexual als Estats Units\nL'estrela del 'rhythm and blues' en la dècada dels noranta, de 54 anys, podria passar diverses dècades en la presó\nEl cantant R. Kelly, a la seua arribada a un tribunal de Chigago, els Estats Units, en una imatge d'arxiu / Tannen Maury (Efe)\n28 de setembre 2021 - 09:55\nEl cantant nord-americà R. Kelly ha sigut declarat culpable de crim organitzat i tràfic sexual després d'un judici de sis setmanes que ha tingut lloc a Nova York, en el qual desenes de persones han atestat contra ell.\nEl jurat ha anunciat el seu dictamen després de nou hores de deliberacions, i suposa que el que va ser una estrela del R&B (rhythm and blues) en la dècada dels noranta podria passar diverses dècades en la presó. S'enfronta a presó perpètua. La sentència es coneixerà el 4 de maig.\nR. Kelly ha sigut acusat per la fiscalia del districte Est de Nova York de delictes de crim organitzat, coacció i transport de dones i xiquetes per a realitzar activitats sexuals il·legals als Estats Units durant dues dècades. Uns càrrecs similars als que afronta a Chicago, on ha estat empresonat des de la seua detenció en 2019 fins a juny passat.\nEn el judici a Nova York, l'acusació ha interrogat durant quatre setmanes almenys 10 dones que han dit haver sigut objecte d'abusos de Robert Sylvester Kelly, de 54 anys. Desenes de testimonis més també han detallat un continu patró d'abusos.\nLes dones han descrit una carismàtica celebritat que sovint triava joves víctimes que assistien als seus concerts, a les quals a vegades assaltava sexualment entre bastidors minuts després de l'espectacle.\nEls testimonis també han revelat abusos prolongats per part de Kelly contra les seues parelles, a les quals colpejava, controlava la seua manera de vestir, quan podien usar el bany o menjar, i si podien eixir de les habitacions de residències o hotels en les quals les retenia. A més, han destapat que R. Kelly utilitzava tota una xarxa d'empleats per a ajudar-lo en els seus esforços de captar dones joves, aïllar-les i intimidar-les.\nL'advocada Gloria Allred, representant de diverses de les víctimes, ha assegurat que Kelly és el "pitjor depredador sexual" que ha vist durant la seua llarga carrera professional.\nLa setmana passada, l'artista va decidir no atestar durant el procés judicial, en el qual els seus advocats han intentat desacreditar les acusacions d'abús sexual mitjançant diversos dels seus antics empleats, que han assegurat no haver vist mai aquests comportaments.\nItàlia jutja Matteo Salvini per denegar auxili a l'Open Arms en 2019 Sis treballadors de la pel·lícula d'Alec Baldwin van dimitir per falta de seguretat Una hora atrapats en una muntanya russa al Japó Els EUA aproven dosis de reforçament de Moderna i Janssen i promouen la barreja de vacunes Alec Baldwin ha mort accidentalment la directora de fotografia durant un rodatge Trump torna i anuncia Truth Social per a competir amb Facebook i Twitter El Regne Unit preveu que la pandèmia es dispare a l'hivern amb 100.000 contagis diaris Els vikings arribaren al continent americà fa 1.000 anys L'opositor rus Aleksei Navalni, Premi Sàkharov a la llibertat de consciència 2021


7 març, 2014 Redacció Uncategorised 0\nLa previsió del temps al Maresme per aquest dissabte segons el servei meteorològic del Consell Comarcal del Maresme indica que es mantindrà el temps estable i assolellat a tota la comarca tot i que a partir de mitja tarda apareixeran intervals de núvols baixos a la Serralada Litoral. Tot i això no deixaran precipitacions.\nVent feble, de força 2 a 3 i de component nord-oest al matí girant a component est i sud-est a partir del mig matí a tota la costa del Maresme. Mar arrissada amb àrees de marejol a la tarda. Les temperatures es mantindran sense canvis, amb màximes entre els 17 als 18 graus mentre que les mínimes pujaran i aniran dels 4 als 11 graus.\nMataró acull l’exposició sobre la proposta del nou espai Barça


Només el PP estén la mà a Mas per aprovar els seus ajustos\nL'oposició en bloc, excepte el PP, rebutja el pla de Mas per retallar 1.000 milions\nARA Barcelona Actualitzada el 22/11/2011 20:54\n260x366 El portaveu del PP, Enric Millo, aquesta dimarts al Parlament El portaveu del PP, Enric Millo, aquesta dimarts al Parlament\nEl president del grup parlamentari del PSC, Joaquim Nadal, ha dit aquest dimarts que les mesures demostren que, efectivament, el candidat de CiU, Josep Antoni Duran i Lleida, tenia raó quan va dir que "si explicava el que pensava, perdria les eleccions".\nEl president d'ICV, Joan Herrera, ha acusat CiU de cometre un frau democràtic per haver amagat les mesures durant la campanya per anunciar-les només dos dies després de les eleccions. "Abans de les eleccions treien la bandera i després les tisores". Ha advertit que les mesures del Govern "no són conjunturals, sinó estructurals", i que "vénen per quedar-s'hi".\nAnna Simó, d'ERC, ha advertit que és "impossible" el suport a un pressupost que s'està elaborant per ser aprovat pel PP. Simó ha criticat que el Govern mantingui la supressió de l'impost de successions mentre segueix retallant i hagi pactat ja amb el PP la supressió de l'impost de donacions el 2012.\nEl portaveu del grup parlamentari del PP, Enric Millo, ha mostrat la seva satisfacció pel "missatge" que es transmet de les noves mesures econòmiques presentades després de la reunió de l'executiu d'Artur Mas, ja que l'objectiu d'aquestes és "sortir de la crisi enfortits", i s'ha ofert a "sumar esforços".\nEl portaveu de Solidaritat al Parlament, Alfons López Tena, ha anunciat que presentarà una proposta al Parlament per promoure un "tancament de caixes" com el que va promoure el 1899 l'alcalde de Barcelona Bartomeu Robert.\nEls sindicats majoritaris de la funció pública a Catalunya han advertit aquesta tarda al president de la Generalitat, Artur Mas, que no acceptaran cap més rebaixa de salari ni de condicions laborals dels treballadors públics. "El conflicte està servit", ha assegurat el responsable de l'àrea de Generalitat d'UGT, Xavier Casas.


Ens hem acostat a diferents bars i restaurants de VdM per conèixer de primera mà què pensen del tancament de 15 dies – Vilassar Ràdio\nEn Toni, gerent del bar cafeteria Navas. Ho pot dir més alt, però no més clar: “El tancament suposa incertesa econòmica, pèrdua de clients”. Recull el sentiment més o menys generalitzat dels restauradors de Vilsassar de Mar, que hem entrevistat, afectats per la mesura de tancament, decretada per la Generalitat, dels seus establiments per, com a mínim, 15 dies. Per tant, és dibuixa, d’entrada, la Castanyada més atípica que es recorda. És una opció de negoci més que perden, clarament, per la Covid 19.\nHem volgut fer un recorregut per parlar amb alguns d’ells, per fer, des d’aquesta emissora, Vilassar Ràdio, la nostra, de modest altaveu de les seves queixes, per escoltar les seves raons i per fer de notaris de les seves solucions. El paisatge és dantesc. Carrers molt buits, terrasses plegades, cadires encadenades i persianes baixades. Un Vilassar de Mar amb menys (molta menys) vida. Això sí, elles i ells s’afanyen a fer menjar per què els clients s’ho puguin endur. On? A casa, clar. O al seu lloc de treball.\nComencem el nostre periple al barri de Barato. Entrem a Can Matias. En Carlos, el seu gerent, creu que la mesura proposada no es pot agafar per enlloc. Per a ell, es podia haver establert un sistema horari de tancament. Per evitar mals majors, en Carlos, que ja s’olorava el tancament, va evitar fer grans compres.\nDes del Zamora, admet que, com a mínim, ell no ha de pagar lloguer. Això sí. No aixecar persiana vol dir que no entri a ni un sol euro.\nEnfilem cap el mar. Ens aturem al Frankfurt Montevideo. En Fran, el seu responsable, pot arribar a entendre la mesura, però denuncia que l’hostaleria sempre rep. I es pregunta si al transport públic no hi pot haver contagi. Assegura que, encara no recuperats del primer confinament, arriba aquest segon cop tan dur. Lamenta que no rebin cap ajuda per part de l’administració. I l’stockatge? Part congelat i molt a les escombraries. Així de dur.\nDeixem el Frankfurt Montevideo per dirigir les nostres passes cap a la cafeteria granja Navas. En Toni, el seu gerent, subratlla i insisteix que els bars i restaurants han estat fent les coses bé després de 86 dies tancats. Ells, per exemple, fumigaven cada nit el local. “Ningú ens ha preguntat res”, es lamenta. I dubta que l’hostaleria sigui l’únic sector que hagi de baixar persiana.Pel que fa al gènere acumulat, imaginació al poder. En el darrer confinament, per exemple, 15 kg de salsa bolonyesa envasats al bany maria.\nDeixem la cafeteria granja Navas i ja som a la plaça de l’Era. Des del Favela, la Luciana, la seva gerent, es mostra indignada. Sense ajudes i sense que ningú de l’administració se’ls hagi adreçat. Això sí, diu, els impostos els haurem de pagar. Assegura que ells no poden fer teletreball. Moments de nervis. No saben què es pot fer amb els treballadors i treballadores i la Luciana lamenta que ara que es començaven a recuperar del confinament arriba aquest cop duríssim. “Més deutes”, lamenta.\nDes del Favela remarquen el greuge que paga la hostaleria sempre, segons el seu entendre.\nEns plantem ara a la cerveseria Glops per seguir fent aquesta radiografia de la hostaleria a Vilassar de Mar. En Pep Molist, el seu gerent, entén la mesura fins a un cert punt. Per a ell, bars i restaurants sembla que tinguin tota la culpa. I sense cap ajuda. Lamenta que no hi hagi hagut cap mena de supervisió dels locals per veure quins complien les normatives. En Pep explica que l’stock, si no tens la sort, diu, de treure’l aquests 15 dies en forma de menjar per emportar, es llençarà. Ell té, ara mateix, 19 bidons de cervesa punxats. Si no la ven, a l’aigüera.\nEns acostem al mar, el nostre destí final. Saludem en Xavi Tomàs, gerent de l’Anxaneta. No entén, com els seus col·legues, la mesura de cap manera. I insisteix en què l’administració havia d’haver fet un seguiment dels restauradors que no complien les mesures. Ara, paguen, segons ell, justos per pecadors.\nDes de l’Anxaneta recalquen que estem davant d’un sotrac econòmic brutal. Despeses, lloguers, proveïdors, impostos…. En Xavi Tomàs dubta, a més, que el tancament només sigui per a dues setmanes. No tenen infraestructura per suportar el menjar per endur. La feina pot caure, avisa, entre el 70 i el 80%.\nFinalment, acabem el periple a la fonda restaurant Els Tres Lleons. El seu gerent, Alberto de León, tampoc es mossega la llengua.La seva família haurà d’anar menjant tot l’stock que tenien. Dubta que 15 dies s’allargui la mesura. Alberto de León dubta que molts negocis de la hostaleria puguin aguantar aquest segon cop.\nNo volem acabar aquesta fotografia de Vilassar de Mar sense parar atenció a l’Atlàntida. El gerent del restaurant, Miguel Ferrer, ens confessa estar en estat de xoc, diu. “Com si se m’hagués mort un parent”. 70 famílies mengen del meu negoci repeteix un i altre cop.\nNotícia anteriorHa mort José Vargas , exregidor d’IC-Verds, fundador de Vilassar Televisió i escenògraf de TVE-Catalunya\nSegüent notíciaDades sobre coronavirus corresponents a Vilassar de Mar d’aquest dimarts 20 d’octubre


Botubot: "El futbol d'ara és millor encara que no veig sentiment en els jugadors sinó més professionalitat" | L'ETNO\nBotubot: "El futbol d'ara és millor encara que no veig sentiment en els jugadors sinó més professionalitat"\nManuel Botubot, jugador del València C.F. en la cèlebre cinquena de Kempes, Arias, Tendillo i Subirats, ha visitat a La Beneficència l'exposició "Blanquinegre. El València CF en els arxius de l'Agència EFE ". La mostra, que serà clausurada demà diumenge, està produïda pel Museu Valencià d'Etnologia de la Diputació de València en col·laboració amb la Fundació València CF i l'Agència EFE. L'exposició, comissariada per María Dolores Ruiz Ridaura, ofereix un recorregut, en blanc i negre, pels fons que l'Agència EFE conserva del València CF. El doble sentit de la paraula serveix per indicar el criteri utilitzat a l'hora de seleccionar els fons de l'arxiu, sent al seu torn el qualificatiu amb què es coneix l'equip valencianista: l'equip "blanquinegre".\nBotubot ha qualificat l'exposició de "impressionant perquè rememora el passat del València i el futur no existiria sense un passat, sense uns fonaments, i tinc el privilegi d'estar trepitjant aquests fonaments".\nSobre les diferències entre el futbol d'ara i el d'abans, el cèlebre xe assegura que "ha evolucionat moltíssim i sempre per millor encara que potser en l'únic que ha pogut disminuir, i això és una apreciació personal meva, és que no veig el sentiment , veig més professionalitat, es mima, potser massa al jugador, però veig falta de sentiment ".\nEl València de Rams Costa\nEn referir als seus antics companys d'equip, Botubot diu: "Vaig tenir la fortuna de coincidir amb Kempes, Carrete, Arias, Tendillo, Solsona, Castellà, Subirats, Pau ... no em vull deixar a cap". En aquella època, el president Ramos Costa "va formar un equip a força de talonari, com sol dir-se, i l'equip va estar a dalt, encara que potser no tan amunt com hauria d'haver estat per història".\nActualment, Botubot no es dedica al món del futbol, "només practico esport, millor dit, faig més exercici i menys esport, cosa que aconsello per a persones de més de 50 anys, com és el meu cas".


L’Índia i els Estats Units, dues maneres d’exportar les smart cities. ACCIÓ - Agència per la Competitivitat de l'Empresa\nL’Índia i els Estats Units, ...\nHi ha camins diferents que, a vegades, porten al mateix lloc. Una cosa així poden viure les empreses catalanes que ofereixen solucions en el camp de les smart cities. Per dues vies que poc tenen a veure l’una amb l’altra, poden aconseguir el mateix resultat: l’èxit internacional. Aquests camins són els que porten a l’Índia i als Estats Units. D’una banda, un país en ple desenvolupament que veu en les ciutats intel·ligents una palanca d’acceleració del canvi; de l’altra, un mercat líder global que demanda les solucions més innovadores.\nAquest 2018, ACCIÓ organitza una Missió a Nova York, per conèixer de primera mà la realitat d'aquest mercat. Ho fa, a més, coincidint amb una fira destacada, la Smart Cities New York (8-10 Maig). Al mateix mes de maig també tindrà lloc la 4th Smart Cities India Expo (23-25 maig). Una coincidència que convida a conèixer per què són tan interessants aquests dos mercats en el camp de les smart cities.\nUna urbanització smart\nL’Índia és gairebé un continent en si mateix. 1.300 milions de persones habiten un país que ha fet una aposta decidida per les ciutats intel·ligents. El govern indi liderat per Narendra Modi va engegar al 2014 un pla per convertir 100 ciutats del país en smart. 41 trilions de dòlars d’inversió esperada durant 20 anys per a un projecte que ja s’ha ampliat a 20 localitats més en una llista que encara té camí per créixer.\n“Al 2030 el 60% de la població de l’Índia viurà en ciutats, el doble del que ho fa actualment (31%)”, explica Suprio Bose, director de l’Oficina Exterior de Catalunya en aquest país. Aquesta gran tendència urbanitzadora multiplica les necessitats de trobar solucions a reptes bàsics com el tractament d’aigües i residus, la gestió de l’energia, la il·luminació, la construcció o la mobilitat.\n“A diferència d’Europa, on s’identifiquen problemes concrets per buscar-hi solucions concretes; a l’Índia es busquen solucions a gran escala, fan falta projectes de 360º”, diu Bose. Aquesta gran necessitat de solucions smart per a tots els verticals possibles representa una oportunitat rellevant per a les empreses catalanes per entrar en un mercat tan gran. “TIC, Internet de les Coses i mòbil sempre són clau en aquest àmbit, però sense infraestructures bàsiques no hi pot haver res d’això”, apunta.\nAprofitar la bona imatge\nPer fer aquest pas, les empreses catalanes compten amb l’avantatge de la marca Barcelona. “El govern indi ha identificat sis països de referència per establir col·laboracions en l’àmbit de les smart cities i un d’ells és Espanya, en bona part gràcies a Barcelona”, assegura Suprio Bose.\nEl director de l’Oficina Exterior de Catalunya a l’Índia assenyala que “per als indis Barcelona és un model de ciutat smart i en diverses localitats estan copiant el seu model de transport multimodal o la gestió de residus i energia”.\nLa fira Smart Cities India Expo s’enfoca clarament a trobar col·laboradors internacionals que permetin oferir les solucions que les ciutats índies necessiten. Tots els grans grups empresarials del país ja tenen la seva divisió tecnològica i busquen a Europa socis que els ajudin a desenvolupar solucions, per exemple, Made in India, Designed in Barcelona.\nIncentius i socis locals\nEn qualsevol cas, l’Índia requereix la recerca de socis locals que facilitin l’entrada al país. “És un país molt divers ple de reptes. Aquesta diversitat fa que cada ciutat tingui els seus problemes singulars a l’hora de transformar-se en smart city”, relata Suprio Bose.\nUnes diferències que han empès el govern indi a fer recaure el poder de decisió en aquest àmbit a cada municipi “perquè siguin més àgils i eficients”. Precisament l’Oficina Exterior d’ACCIÓ a l’Índia és una bona via d’entrada a cadascun d’aquests diferents espais de decisió.\nMés enllà de trobar els contactes adequats, les empreses catalanes també han d’estar atentes als incentius que ofereix l’Índia en forma de descomptes impositius i simplificació de normes administratives per a la inversió estrangera directa en smart cities.\n“Més del 60% de les ciutats dels Estats Units està invertint en smart cities”. Robert Negre, consultor de l’Oficina Exterior de Catalunya a Nova York apunta així el potencial del sector en un país sempre a l’avantguarda de la tecnologia. “Al 2015 la Casa Blanca va promoure la iniciativa Smart Cities per facilitar l’adopció de solucions per a les ciutats intel·ligents”, afegeix. Una iniciativa que al 2016 es va expandir amb més de 80 milions de dòlars de noves inversions federals.\nUnes solucions que es debatran en la Smart Cities New York de principis de maig, una fira on hi seran els principals actors d’aquest àmbit. La sostenibilitat, la inclusió social o les infraestructures són algunes de les qüestions que la tecnologia pot millorar a les ciutats nord-americanes. De fet, només el US Department of Transportation ha mobilitzat 350 milions de dòlars en fons públics i privats per a ciutats intel·ligents i tecnologies de transport avançades.\nPel que fa específicament a Nova York, 2016 Top 1 Smart City, un dels reptes principals a resoldre és la mobilitat a causa de les contínues aturades d’un servei de metro que amb prou feines ha canviat de cara des de fa dècades. “El sistema de senyalització, els trens antiquats i la infraestructura del sistema de comunicacions són els principals problemes del metro de Nova York”, assenyala Robert Negre.\nAlhora, la ciutat ha llançat un programa anomenat NYCx que convida emprenedors locals i globals, startups, empreses i comunitats a transformar la ciutat amb idees innovadores i noves tecnologies. El NYCx obrirà espais urbans per testar noves tecnologies i posarà en marxa reptes dirigits a la indústria tecnològica per resoldre problemes reals de la ciutat i “ajudar Nova York a ser la ciutat més justa, equitativa i sostenible del món”.\nLa possibilitat de participar a la Missió d’ACCIÓ a Nova York és una bona oportunitat per a les empreses catalanes d’establir un doble contacte amb els protagonistes del sector als Estats Units, atès que molts d’ells vénen a Barcelona a la Smart City Expo World Congress.\nDes de l’Oficina de Nova York, a més, s’ofereix l’opció d’agendar reunions amb empreses de la ciutat, més enllà de si participen o no a la fira. A més a més, l’acord d’ACCIÓ amb el Grand Central Tech permet a les empreses catalanes que ho desitgin disposar d’espais de treball a Manhattan per uns dies en un dels entorn més innovadors de la ciutat.


agora: Plugins nous a Àgora-Moodle: H5P i Vicens Vives\n◄ Novetats de la darrera actualització d'Àgora\nAccés als espais Moodle d'Àgora des de l'aplicació Moodle Mobile ►\nper Administrador/a Espai de suport - dimarts, 2 maig 2017, 16:18\nA la darrera actualització d'Àgora s'han instal·lat dos complements nous per al Moodle: el mòdul que integra activitats creades amb H5P i dos blocs i un format de tema de Vicens Vives per a gestionar llicències i cursos.\nEl mòdul H5P permet crear activitats amb HTL5 de forma senzilla i sense saber programar en HTML5. Aquestes activitats queden integrades dins del Moodle i poden ser de diverses tipologies:\nPodeu trobar la llista d'activitats disponibles en aquest enllaç.\nEl mòdul de Vicens Vives permet gestionar les llicències dels llibres de l'editorial i crear cursos amb l'estructura i accés als continguts dels llibres. Tant els blocs per a la creació i gestió de llicències com el tema de Vicens Vives estan desactivats per defecte. Trobareu més informació sobre el procediment a seguir per utilitzar-los a la PMF Què he de fer per configurar les extensions de Vicens Vives? Aquest connector l'ha desenvolupat Vicens Vives.


L’assignatura de religió serà obligatòria per a tothom\nLa Llei de Qualitat de l’Ensenyament estableix el subterfugi de dues modalitats “confessional” o “no confessional” per obligar tots els infants i joves a estudiar religió.\nL’ampliació de la gratuïtat a tota l’educació infantil, ja garantida als centres públics, incrementarà la subvenció als centres religiosos, que són més del 80% de tots els privats.\nL’aplicació de la Llei de Qualitat de l’Ensenyament comportarà l’obligació d’estudiar religió per a tots els estudiants al marge de les creences i opinions d’ells i de les seves famílies. Aquesta és la principal conclusió que es desprèn de l’actual avantprojecte presentat per la ministra d’educació Pilar del Castillo, que presumiblement serà aprovat sense problemes després de l’estiu, donada la majoria absoluta amb que compta al Parlament el Partit Popular.\nEncara que el govern ho amaga discretament la nova llei és el resultat de les negociacions que el passat mes de febrer van mantenir a Madrid representants del Vaticà i del govern central durant la visita oficial de l’enviat especial del Papa, l’arquebisbe francès Jean-Louis Tauran, secretari del Vaticà per a les relacions amb els estats. En aquestes reunions també s’hauria acordat estendre la gratuïtat de l’ensenyament per a tota l’educació infantil de 3 a 6 anys amb l’únic objectiu de beneficiar els centres privats concertats, la majoria dels quals —més del 80%— són de titularitat religiosa. Aquesta seria una forma encoberta d’incrementar la subvenció econòmica de l’Estat als centres religiosos, tal com reclamava des de fa anys l’Església Catòlica.\nPel que fa als continguts la llei preveu la creació d’una nova àrea que s’anomenaria “Societat, cultura i valors”, que estaria formada per dues assignatures, una de religió “confessional” (és a dir catequesi) i una altre que, en teoria, seria “no confessional”. La finalitat d’aquest plantejament és que hi hagi una sola assignatura obligatòria amb dues modalitats opcionals enlloc de l’actual assignatura de religió “opcional” i una “alternativa” pels qui no vulguin fer la primera, ja que existeixen diverses sentències fermes del Tribunal Suprem declarant que el possible dret a gaudir de formació religiosa no pot obligar ningú a realitzar cap tipus de prestació complementària. D’aquesta manera s’intentaria evitar l’actual dependència de la “religió” d’una “alternativa”, potenciar la seva importància als plans d’estudis i salvar al mateix temps la possible il·legalitat de tot el plantejament.\nÉs més que discutible que l’educació oficial obligatòria hagi d’incloure continguts confessionals als seus programes —cosa que malgrat les afirmacions de l’Església no figura enlloc a la Constitució, sinó que deriva dels Acords de l’Estat Espanyol amb la Santa Seu de 1979, de constitucionalitat més que qüestionable—, doncs les doctrines no constitueixen coneixements positius i per tant formen part de l’esfera de les creences particulars de cada individu, però el més greu és que la nova llei únicament persegueix potenciar l’ensenyament de la religió per afavorir els interessos i satisfer les reivindicacions de l’Església Catòlica, que és perfectament conscient que la millor forma d’aconseguir acòlits fidels és començar a adoctrinar-los el més aviat possible des que són infants.\nEl més perillós del nou plantejament és que encara està per determinar com s’establirà la diferència entre l’assignatura “confessional” i la “no confessional”, ja que de moment no s’han fet públics ni els programes, ni qui seran els professors que impartiran les matèries —no oblidem que en aquests moments la “religió” la imparteixen en exclusiva persones designades directament pels bisbes, que controlen tant el contingut de les classes com la fidelitat dels docents a la “doctrina”, sense cap supervisió pedagògica de l’Administració—, ni que es farà en aquells centres on no hi hagin medis suficients per a formar dos grups, o bé hi hagi una minoria d’infants que vulguin cursar una de les dues opcions. Preguntada sobre aquest aspecte la ministra Del Castillo va explicar que “això dependrà del nombre d’escolars, perquè pot ser una mica complicat oferir l’alternativa si tan sols hi han un o dos nens”.\nUn altre punt delicat de la nova futura llei és que a l’ensenyament infantil i a l’eso les dues assignatures seran avaluables i computaran a l’hora d’establir la nota mitjana del curs, però encara està per decidir si comptaran o no per a poder passar al curs següent en cas de suspendre, o bé per poder accedir a una beca. En principi al batxillerat sembla decidit que no comptaran per a la nota mitjana del curs per evitar que aleshores això pogués influir a la nota d’accés a la universitat i acabés convertint-se en un tema de conflicte social.\nDiversos partits polítics, sindicats, associacions de pares d’alumnes i organitzacions de defensa de la laïcitat, entre elles Ateus de Catalunya, ja han manifestat la seva absoluta oposició al nou projecte de llei i han anunciat la seva decisió d’iniciar una campanya de protesta després de l’estiu per exigir-ne la seva immediata retirada.


Aplec 2005 | Federació Catalana de Penyes del RCD Espanyol\nAplec de Barcelona organitzat per la Gran Penya Espanyolista Manigua\nDe 17:00 a 21:00h- Exposició a la Seu del districte de Nou Barris.\nA les 20:00h- Acte oficial (amb roda de premsa) de la inauguració de l’exposició de copes del RCD Espanyol, objectes de col·lecció, dels Srs. Pablo Ornaque i Jordi Puyaltó i exposició fotogràfica de 50 anys de la GPE Manigua, a la Seu de districte de Nou Barris (Dr. Pi i Molist, 133 BCN). Amb l’assistència d’Autoritats Municipals, Consellers de l’Espanyol i premsa.\n23:00h- A la Sala de Festes NUEVA ÉPOCA, Gran Via 770 BCN, (entrada gratuïta amb invitació) Programa amb tertúlia amb les penyes en Directe de Radio Marca (89.10 FM). En acabar el programa, a partir de les 0:00h Festa Perica (Caldrà retirar les invitacions a la Federació Ccatalana de Penyes de l’Espanyol, GPE Manigua o Radio Marca).\nDe 11:00 a 12:30h- Exposició a la Seu del districte de Nou Barris.\n12:30h- Acte oficial de cloenda de l’exposició, amb parlament del Periodista Sr. Francisco González Ledesma, Responsables de la Regidoria de Nou Barris, President del RCD Espanyol de Barcelona, Consellers de l’Espanyol i directius de penyes. MEMORIAL PEPE MAURI (Organitzat per la FCPE).\n17:30h- A la Ciutat Esportiva del RCD Espanyol de Barcelona de Sant Adrià del Besòs, partit triangular de Futbol Femení amb l’assistència de la família de Pepe Mauri i Consellers de l’Espanyol.\n11:00h- Trobada de tots els pericos i de les Penyes a la Plaça Sant Jaume.\n11:15h- Benvinguda i actuació grups d’animació.\n11:30h- Recepció solemne (restringida) al Saló de Cent. Mentrestant, continuarà l’actuació de grups d’animació a la Plaça Sant Jaume.\n12:15h- Pregó de l’Aplec a càrrec de Carles Canut. Parlaments d’autoritats municipals, President de l’Espanyol, President Honorífic Aplec (Sr. Manuel Meler) i President penya organitzadora, des de la mateixa Plaça Sant Jaume.\n12:30h- Cercavila des de la Pl. Sant Jaume, pel carrer Ferran, Rambles, fins a Colon. Des d’allà, els autocars de les penyes i els autocars llançadera, recolliran el personal per dur-lo al Complex Esportiu de la Mar Bella (pavelló).\n13:45h- Recepció dels comensals a la terrassa de la Marbella, amb refrescos i més actuacions.\n14:30h- Dinar (veure el Menú) del XVè Aplec. Mentre es du a terme l’àpat, hi haurà sorteig de regals. En acabar-lo, hi haurà els discursos i parlaments de rigor. Al final Música.


LA FONT DE GRECCIO: Àfrica\nLucy 27 de maig de 2019, a les 9:37\n"Tot està subjecte a la fragilitat que ens constitueix"...\nLurdes 28 de maig de 2019, a les 10:25\nA vegades els nostres ulls només miren el món empetitit del nostre voltant.\nGràcies per ajudar-nos a obrir el zoom i fer-nos veure que el nostre món no només és el més immediat a nosaltres.\nMarta 28 de maig de 2019, a les 17:15\nHan estat un gran encert totes les aportacions d’aquestes darreres setmanes. Crec que ja he dit molt però és que m’ha agradat molt com m’has fet pensar en com hauria d’actuar davant de tot aquest mal del nostre món. Continuaré la recerca. (no sé perquè no aconsegueixo obrir la revista)\nMoltes gràcies per tot , Sergi!!!\nNuria (Fenix) 29 de maig de 2019, a les 14:46\nAfrica !!!jo si que tenia idealitzat aquest continent.Sempre he pensat que si fos mes valenta ,hagues volgut anar-hi .Potser per els seus paisatges ,la fauna,la seva gent...etc.\nNo obstant,he tingut la sort ,des de fa uns anys, que he pogut compartir les experiències d'unes persones que hi han anat a fer molta i bona feina.\nLes seves vivencies,algunes bones i altres molt dolentes,m'han fet adonar-me que no es el lloc idíl·lic que fan veure per anar de vacances....paisatges,animals per retratar,balls etc.Mes aviat,tot el contrari ,anar-hi significa,aprendre com es pot fer per ajudar,pero a la seva manera ,no de la que aportem els països "civilitzats".\nTambé m'ha servit per obrir la meva manera de veure el perquè de la seva fugida, cap a països en els que esperen ser acollits i trobar la pau i la llibertat que tanta manca en tenen.\nJo tampoc puc obrir l'enllaç de la revista.!!\nTambé des de aquest racó vull donar les Gracies a les persones que m'han fet "estimar i veure l'Africa i els africans d'un altre manera.\nA la Maite i en Xavier i també a tu Sergi d'Assís per compartir !!\nMarta 29 de maig de 2019, a les 18:08\nNúria, ara he tingut una estona per llegir l'enllaç que ha posat el Sergi i he vist que per fer la descàrrega digital has de pagar els 3 euros que diu. Ho he fet i ja tinc la revista. Estem massa acostumats a que les coses d'internet són gratis...\nNuria (Fenix) 29 de maig de 2019, a les 21:13\nAra ho miraré millor,Gracies Marta¡¡¡¡\nMarta 30 de maig de 2019, a les 15:20\nHe rebut un mail que em diu que per haver fet la comanda dels tres euros, ells em subscriuen a la revista gratuitament durant un any i que me l'enviaran en paper a casa, sorprenent com a mínim!!!\nBenet 29 de maig de 2019, a les 19:20\nGràcies per aquestes reflexions, Sergi :)\nOlga Llorensí 30 de maig de 2019, a les 0:31\nSergi, els teus textos m'han portat a preguntar-me per què, com a societat, se'ns fa tan difícil acceptar nouvinguts.\nI avui, després de la reflexió, apel.laria als instints més bàsics de l'ésser humà: el de reconeixement de tribu i al de pertanença del territori, per donar-hi una explicació.\nEns modela el clima, la cultura, la religió... i ens fa diferents: ni millors, ni pitjors!\nPerò els instints més primitius de la condició humana fan que aquella diversitat que com a hostes ens genera curiositat, com a amfitrions ens generi rebuig perquè ho interpretem com una invasió del nostre entorn. Fins que no poguem i volguem "baixar" aquest sentiment, de l'irracional al racional, no podrem canviar aquesta reacció bàsica de rebuig cap a aquells nouvinguts que ens "envaeixen" i que massa cops per la seva precarietat fan aflorir les nostres pròpies vulnerabilitats, misèries i vergonyes. I tot això ens genera una incomoditat que preferim evitar, no acceptant-los.\nPense-m'hi: com més diferències percebem en tots els aspectes, més nivell de rebuig insconscient i més sensació de suposada amenaça.\nPer tant, sense una voluntat d'acceptació dels altres i de comprensió de la seva realitat, és complicat veure'ls amb els mateixos drets i oportunitats que nosaltres. I no tots estem disposats a reflexionar sobre el tema...i a estendre els braços per acceptar-los.\nSergi d'Assís 1 de juny de 2019, a les 10:48\nMoltes gràcies a tots pels vostres comentaris: Lucy, Lurdes, Marta, Núria, Benet, Olga! I Olga, benvinguda a aquest espai. Sé que sovint hi ha gent que llegeix els escrits i comentaris, però no hi fan comentaris. És bonic veure que hi deixeu el vostre, gràcies!\nOlga Llorensí 3 de juny de 2019, a les 23:27\nGràcies a tu per fer-nos reflexionar sobre situacions i realitats que ens són quotidianes però que passen de manera força irrellevant si algú no ens hi fa aturar!


Taller "cuinar proteïna vegetal" - Vitam pleni\nTaller “cuinar proteïna vegetal”\njuliol 15, 2015 @ 7:00 pm - 8:30 pm UTC+0\n« Taller “cuinar amb algues”\nTaller de barretes energètiques, beguda isotònica i beguda energètica »\nSentim a parlar sovint d’aliments com el tofu, el seitàn el tempeh, però no tenim clar què són, de què estan fets, quines propietats tenen i sobretot com es cuinen o on es compren.\nA vitampleni creiem en donar diferents opcions a les cuines domèstiques pels menjars de cada dia. Actualment es fa un abús del consum de proteïna animal, així que tenir altres opcions sempre és un bon recurs per millorar la salut.\nEl taller, pretén fer una introducció a aquests aliments a través de 3 receptes de diferents productes vegetals cuinats de diferents maneres.\nEl taller té les places limitades a 10 persones i s’assignaran per rigurós ordre d’inscripció. Per realitzar la inscripció cal escriure un correu a info@vitampleni.cat i us informarem dels passos a seguir.\nAquest taller el pots obtenir amb un 10% de descompte si fas el pack estiu de bàsics d’alimentació natural de 3 tallers: cuinar cereals, cuinar amb algues i cuinar proteïna vegetal. Més informació pack estiu\nTallers alimentació saludable


“Prova sort i no deixis escapar el tren” és l’eslògan de la campanya de Nadal, que l’associació de Comerços i serveis de Lliçà d'Amunt i l'Ajuntament van engegar per fomentar la compra en el comerç local aquest Nadal.\nEls elements centrals de la campanya són un trenet turístic nadalenc i el Joc de Nadal.\nEl passat cap de setmana 11 i 12 de desembre, coincidint amb la Fira de Nadal, es va habilitar un trenet turístic nadalenc que va circular pel centre del poble, dissabte de 10h a 14h i de 16h a 21h i diumenge de 10h a 14h i de 16h a 20h, per apropar la gent als comerços i serveis del poble i a la Fira de Nadal.\nPer altra banda, amb el Joc de Nadal, per cada compra mínima de 10 euros en algun dels establiments de l’associació (hi haurà un distintiu a la porta), des de l’1 de desembre al 7 de gener, el client pot escollir un sobre amb un missatge a dins. Hi ha tres tipus de missatges:


ruta baobab – Page 48 – Francesc Balagué – La Volta al món porta a porta\nDescobrint Oslo (elrentaplats blog)\nPosted on 5 April 2009 19 December 2009\n“Viatjar és complir l’aspiració d’un estiu etern”\nAmb aquest títol, es publica avui a El Periódico l’entrevista a l’escriptor Gabi Martínez.\nQuan era petit, els llibres d’aventures van despertar en Gabi Martínez (Barcelona, 1971) la curiositat pels mons exòtics i l’aventura. Després d’estudiar periodisme, no va renunciar a aquest aspecte de la seva vida i es va llançar a viatjar, primer amb Interrail per Europa i després a llocs llunyans. Ha publicat Sudd (Alfaguara), ambientada al sud del Sudan, i Los mares de Wang (Alfaguara), un recorregut per la costa de la Xina en companyia d’un xinès de l’interior anomenat Wang. Pròxim objectiu, Austràlia.\nLlegeix la resta de l’entrevista (pdf)\nFreighter Travel: viatjar en vaixells de càrrega\nUna manera diferent i més econòmica de viatjar, consisteix en aprofitar els viatges programats dels vaixells de càrrega. Si tenim temps i paciència, segur que podrem trobar-ne algun que fa una ruta que ens interessi, i sinó, a l’aventura.\nEs tracta de viatges llargs, amb una durada mínima de 2 setmanes, fins als 75 dies, que ens podran portar per tot el món.\nEn general, les condicions dels vaixells són més que acceptables, amb habitacions i serveis quasi com els dels vaixells de creuer.\nViatjar amb autocaravana per Europa\nEurocampingcar és la primera guia de viatje amb autocaravana que recull informació de tot Europa.\nInclou un complert mapa amb les àrees de serveis, concessionaris, informació de fabricants, anuncis, relats de viatges personals, càmpings, accessoris, lloguers…\nFoto CC: Flicknoster\nPosted on 28 March 2009 10 April 2011\nEndolls i electricitat arreu del món\nEn aquesta pàgina es recullen tots els països del món i el tipus d’endoll i voltatge que utilitzen. Una informació imprescindible abans de viatjar!\nHi ha endolls tipus A, B, C…\nI a la wikipèdia trobem aquesta informació en format mapa: